Institusi Raffles

Institusi Raffles ialah sebuah sekolah lelaki yang bebas yang terkenal sebagai salah satu sekolah menengah yang terbaik di Singapura dalam pemeringkatan tahunan rasmi yang diterbitkan oleh Kementerian Pendidikan Singapura. Antara anugerah-anugerah lain, Institusi Raffles telah diberikan "Anugerah Kecemerlangan Sekolah" pada tahun 2004, satu anugerah yang tertinggi dalam pelan induk Kementerian Pendidikan. Diasaskan pada tahun 1823 sebagai Institusi Singapura oleh Sir Thomas Stamford Raffles, pengasas Singapura moden, Institusi Raffles merupakan sekolah yang mempunyai sejarah yang paling lama di Singapura. Sekolah ini digelarkan "Institusi Raffles" pada tahun 1868 sebagai penghormatan kepada Raffles. Institusi Raffles menawarkan program bersepadu, juga dikenali sebagai Program Raffles (RP), bersama-sama dengan Sekolah Perempuan Raffles (Menengah), dan Maktab Rendah Raffles. Sekolah ini juga menawarkan Program Pendidikan Bergeliga (GEP/RP) dalaman, tetapi GEP semakin digabungkan dengan aliran utama untuk dijadikan satu aliran tunggal sejak Bob Koh Chin Nguang menjadi Guru Besar pada akhir tahun 2004. Sejarah Kampus asal Institusi Raffles terletak di Jalan Bras Basah yang kini diambil alih oleh Raffles City, sebuah hotel dan pusat membeli belah. Sekolah ini dipindah ke Jalan Grange pada tahun 1973, dan sekali lagi pada tahun 1990 ke tempat kini di Bishan, Singapura tengah. Alamatnya ialah 1 Raffles Institution Lane, dan merupakan sekolah menengah yang tunggal di Singapura untuk mempunyai sebatang jalan yang dinamakan sempena namanya. Kampus Jalan Granger kini digunakan oleh Rangkaian Guru (Teacher's Network) untuk memberi kursus-kursus kepada guru-guru. Institusi Raffles juga mempunyai satu alumni yang digelarkan ORA (Persatuan Murid-murid Raffles Lama) yang dikenali untuk minat dan penyertaan yang aktif dalam dunia politik Singapura. Alumni-alumni ini termasuk Lee Kuan Yew, Menteri Mentor kini, Goh Chok Tong, Menteri Kanan, dan tiga bekas presiden Singapura. Dinding Kemasyhuran di Blok Pentadbiran sekolah mempunyai gambar-gambar foto untuk bekas murid-murid RI yang telah mencapai pengiktirafan dalam bidang masing-masing. Institusi Raffles mempunyai sebanyak 24 orang guru besar sehingga hari ini. Sejarah Institusi Raffles sehingga 1985 telah didokumenkan dalam sebuah buku bertajuk Burung Helang Membiak Seekor Grifon (The Eagle Breeds a Gryphon) yang ditulis oleh bekas guru besar, Eugene Wijeysingha. Buku ini yang kini mempunyai tiga edisi telah dikemaskinikan sehingga tahun 2003. Institusi Raffles kini mempunyai 1,900 orang murid dan hanya menerima 2-3% daripada murid-murid di Singapura berdasarkan Peperiksaan Berhenti Sekolah Rendah (PSLE). Sebilangan besar murid-murid Pendidikan Bergeliga Singapura (1% daripada murid-murid di seluruh negara) diajar dalam kelas-kelas khusus di sekolah ini. Alumni yang terkenal Dari Singapura Lee Kuan Yew, Perdana Menteri Singapura (1959 - 1990), Menteri Kanan Singapura (1990 - 2004), Menteri Mentor Singapura (sejak 2005) Goh Chok Tong, Perdana Menteri Singapura (1990 - 2004), Menteri Kanan Singapura (sejak 2005) Dr S. Jayakumar, Timbalan Perdana Menteri dan Menteri Undang-undang (sejak 2005) Lim Bo Seng, pahlawan Perang Dunia II Encik Yusof Ishak, Presiden Singapura pertama (1959-1970) Benjamin Henry Sheares, Presiden Singapura ke-2 (1971-1981) Wee Kim Wee, Presiden Singapura ke-4 (1985-1993) S Rajaratnam, Menteri Hal-ehwal Luar Negeri Singapura (1965 - 1980), Menteri Budaya Singapura (1968 - 1971), Timbalan Perdana Menteri (Hal-ehwal Luar Negeri) Singapura (1980 - 1984). Michael Chew Koon Chan, Baron Chan dari Oxton yang merupakan orang berketurunan Cina yang kedua untuk berkhidmat di Dewan Pertuanan (England) Dr William Tan, yang memecahkan Rekod Dunia Guinness untuk menunggang lebih kurang 607 pusingan dalam balapan sekolah (242.8 kilometer) dalam 24 jam pada tahun 2005 sebagai sebahagian usaha untuk menubuhkan tabung amal. Rekod dunia terdahulu ialah 181.2 km. Dari Malaysia Tan Cheng Lock, Presiden Persatuan Cina Tanah Melayu (MCA) pertama Sardon Jubir, Bekas Yang di-Pertua Negeri Pulau Pinang dari 1975 hingga 1981 Pautan luar Institusi Raffles Diarkibkan 2006-09-27 di archive.today Tapak web Sekolah Perempuan Raffles (Menengah) Program Raffles (RP) Diarkibkan 2005-08-09 di Wayback Machine